# Az Év Kerékpárútja” pályázattal kapcsolatos nyereményjáték

# – A Közlekedési Kultúra Napja 2022. május 11. című eseménysorozat keretében -

# Részvételi- és Játékszabályzata

1. Az „Év Kerékpárútja” pályázattal kapcsolatos nyereményjátékot az **Aktív- és Ökoturisztikai Fejlesztési Központ Nonprofit Kft.** (a továbbiakban: *AÖFK* vagy *Szervező*) szervezi a Közlekedéstudományi Egyesület Közlekedésbiztonsági Tagozata, az Aktív Magyarország, az AÖFK, a Magyar Közút Nonprofit Zrt. és a Magyar Kerékpárosklub (a továbbiakban együtt: *Társszervezők*) közös szervezésében az Aktív Magyarország honlapján [[www.aktivmagyarorszag.hu](http://www.aktivmagyarorszag.hu)] meghirdetett **„Év Kerékpárútja”** pályázatban való részvétel elismeréseként.

2. A promóciós célú nyereményjáték (a továbbiakban: *Játék*) lebonyolítója az AÖFK. A Játékban kizárólag azon természetes személy (a továbbiakban: *Játékos*) vehet részt, aki

1. Magyarországon állandó lakóhellyel rendelkezik,
2. 18. életévet betöltötte,
3. elfogadja az „Év Kerékpárútja” kiírás feltételeit, és aszerint pályázatot nyújt be,
4. elfogadja a Részvételi- és Játékszabályzatban (a továbbiakban: *Játékszabályzat*) meghatározott feltételeket, valamint az Adatkezelési tájékoztatót,
5. megfelel a Játékszabályzatban foglalt feltételeknek és
6. személyes adatai kezeléséhez hozzájárul.

# 3. A Játék főbb szabályai:

1. A Játék időtartama: **2022. március 11. és 2022. március 25.** között.
2. A Játékban az „Év Kerékpárútja” pályázati kiírásra az ott meghatározott szempontok szerint fénykép és a hozzá tartozó leírás alapján pályázat benyújtásával vesz részt a Játékos.

A beérkezett pályázatok közül a szakmai bizottság által – szakmai értékelési szempontok alapján, ***2022. március 26. és 2022. április 21.*** között – 11 legjobbnak ítélt pályázatra az Aktív Magyarország Facebook oldalán keresztül, ***2022. április 22. és 2022. május 4.*** között, lájkolással lehet szavazni.

A közösségi oldalon leadott szavazatok alapján az Év Kerékpárútja a legtöbb lájkot kapott kerékpárút (szavazatazonosság esetén a szakmai bizottság sorsolással dönt).

A nyereményjátékban a Facebook nem vesz részt.

1. Az Év Kerékpárútja eredményhirdetés ideje: **2022. május 5.**
2. Az Év Kerékpárútja díjátadás ideje: **2022. május 11.**
3. A nyereményjátékban a pályázatot beküldő valamennyi pályázó közül – függetlenül a szakmai bizottság és a közönségszavazás eredményétől – sorsolással kerül ki a nyertes Játékos (a továbbiakban: *Nyertes*).

A Nyertest a Szervező által létrehozott sorsolási bizottság véletlenszerű sorsolással sorsolja ki.

1. A pályázatot beküldők közötti sorsolás eredményhirdetése: **2022. május 18.**
2. A Játékban nyeremény egy 50.0000,- Ft. értékű ajándékutalvány a Magyar Közút Nonprofit Zrt. felajánlásából, illetve egy Természet\_Védelem\_Itthon kötet, egy Tisza-tavi útikönyv és Aktívan Itthon kiadványcsomag az Aktív Magyarország felajánlásából.

A nyeremény készpénzre nem váltható át.

1. A Játékban való részvétel – 1-4. pontban meghatározottakon túli – további feltétele a nyeremény első postai kézbesítés során történő átvétele.

4. A Játékból ki vannak zárva:

1. a Szervező, illetve a Játék szervezésében egyéb közreműködők vezető tisztségviselői, alkalmazottai, megbízottjai, valamint ezek Polgári Törvénykönyvről szóló 2013. évi V. törvény (a továbbiakban: *Ptk*.) 8:1. § (1) bekezdés 1. pont szerinti közeli hozzátartozói.
2. a Társszervezők vezetői, alkalmazottai, valamint ezen személyek Ptk. szerinti hozzátartozói.

# 5. Amennyiben valaki valótlan adatokkal vesz részt a Játékban, a Játékos nem nyerhet, a sorsoláson nem vehet részt.

6. A Játékban a Szervező egy nyertest és egy pótnyertest sorsol, illetve hirdet. Amennyiben a Szervező a nyertest nem éri el, helyébe automatikusan a pótnyertes lép. A pótnyertest kizárólag akkor hozza nyilvánosságra, ha a nyertest nem éri el.

Amennyiben a pótnyertes sem érhető el, vagy a nyereményt sem a nyertes, sem a pótnyertes nem veszi át, a Szervező nem köteles újabb pótnyertest választani, vagy a nyereményt újra kisorsolni, a Szervező a nyereménnyel belátása szerint rendelkezik. A Szervező a nyereményt postai úton juttatja el a Nyertes részére. A nyeremény a 3. h) pontban meghatározott időpont szerint vehető át. A nyertes Játékosnak lehetősége van arra, hogy nyereményéről lemondjon.

7. A Nyertest a Szervező e-mailben értesíti. A személyes adatok addig lesznek tárolva, amíg a nyeremény meg nem érkezik a Nyerteshez. Az adatok harmadik fél kezébe nem kerülnek, más célra nem lesznek felhasználva.

8. Ha a Szervező sem email-en, sem telefonon nem tudja a nyertest az eredményhirdetést követő 2 munkanapon belül elérni (vagyis a nyertes az emailre nem válaszol, telefonon pedig nem érhető el vagy telefonszáma nem ismert), továbbá a postai kézbesítés eredménytelen, akkor a Nyertes továbbiakban nem jogosult a nyereményre. Ebben az esetben a Szervező a pótnyertest értesíti, a fenti szabályok szerint.

Amennyiben a Szervező a Nyertest (pótnyertest) nem éri el, a Nyertes (pótnyertes) joga a nyereményre elvész. A Nyertes (pótnyertes) kizárólag akkor követelheti utólag a nyereményt, ha a Szervező az értesítést nem kísérli meg, vagy nem a megadott elérhetőségen kísérli meg, vagy ha a Szervező megadott elérhetőségein a Játékos a Szervező megkeresésére nem tud reagálni, a Szervező érdekkörében felmerülő okból.

9. AJátékban való részvételre és nyereményre csak az a személy jogosult, aki helyesen adta meg a Szervező számára a Játékos azonosításához szükséges adatokat. A Játékos által megadott adatok pontatlanságáért, hiányosságáért, hibájáért (pl. névelírás, címelírás, téves vagy nem valós adat feltüntetése), a személyes kézbesítés elmaradásáért vagy késedelméért, valamint a kézbesítés során keletkezett károkért a Szervező semmilyen felelősséget nem vállal.

10. A Játékban való részvétel, valamint a Játék során történő adatszolgáltatás önkéntes. A Szervező felhívja a Játékos figyelmét a Játékszabályzat és az Adatkezelési tájékoztató figyelmes elolvasására.

11. A Játékos a Játékban való részvétellel kijelenti, hogy a jelen Játékszabályzat és az Adatkezelési tájékoztató rendelkezéseit megismerte és elfogadja. A Szervező semmiféle felelősséget nem vállal egyetlen felhasználóval vagy bármely más olyan személlyel szemben sem, aki a vonatkozó jogszabályok, szerződéses kötelezettségek, vagy a Játékszabályzatban foglalt rendelkezések megsértésével vesz részt a Játékban.

12. A Játékos a Játékban való részvétellel tudomásul veszi, és kifejezetten hozzájárul, hogy:

* 1. nyertesség esetén nevét minden további feltétel és ellenérték nélkül, kizárólag a Játékkal kapcsolatosan a Szervező és a Társszervezők honlapjukon, Facebook, illetve Instagram oldalukon közzé tehetik és nyilvánosságra hozhatják;
	2. nyertesség esetén telefonszámát, levelezési címét elküldi a Szervező részére a nyeremény eljuttatása érdekében;
	3. a feltöltött kép felhasználásra kerül az „Év Kerékpárútja” online kommunikációban, megosztásra kerülhet a Szervező és a Társszervezők honlapján, Facebook, illetve Instagram oldalán; a Szervező és a Társszervezők termékeinek és szolgáltatásainak ajánlásaiban minden további külön hozzájárulás és ellenszolgáltatás nélkül akár egészében, akár részleteiben felhasználja, illetve közzé tegye a személyhez fűződő jogok maradéktalan betartása mellett (nem kerülhet sor a Játékos elérhetőségi adatainak közzétételére);
	4. a Játékos nevét a Szervező és a Társszervezők honlapjukon, Facebook, illetve Instagram oldalukon közzé tegyék; a megadott személyes adatait a Szervező az Adatkezelési Tájékoztatóban meghatározottak szerint kezelje.

13. A Játékos köteles adatai megadása során kellő gondossággal eljárni. A Játékos az Aktív Magyarország honlapját csak saját felelősségére látogathatja.

A Szervező nem vállal felelősséget a Játékost a használat során ért olyan károkért, kellemetlenségekért, amelyek abból adódtak, hogy a Játékos nem a kellő körültekintéssel járt el. A Játékos köteles tisztességesen, mások jogainak és érdekeinek figyelembevételével eljárni.

14. AJátékos köteles tiszteletben tartani a hatályos jogszabályokat, és a használat során köteles tartózkodni minden olyan tevékenységtől, amely jogellenes, vagy amely mások érdekeit sérti.

Ezen belül a Játékos köteles tiszteletben tartani mások magánszféráját, személyhez fűződő jogait, a szellemi alkotásokhoz fűződő jogokat, különösen a szerzői jogi védelem alá eső irodalmi, tudományos és művészeti alkotások, találmányok, formatervezési minták, használati minták, védjegyek és forgalmi árujelzők védelmére vonatkozó szabályokat. A Játékos köteles tartózkodni szabálysértés vagy bűncselekmény elkövetésétől.

15. Valamennyi Játékos köteles tartózkodni minden olyan tevékenységtől, amely a Szervező, a Társszervezők és különösen az Aktív Magyarország brand érdekeit sérti.

16. A Játékban való részvételből a következő Játékos zárható ki:

1. aki nem a Játékszabályzatban meghatározott előírások szerint vesz részt a Játékban, vagy a Játékszabályzat rendelkezéseit egyéb módon megszegi;
2. aki nem valós adatokat ad meg a regisztráció során;
3. aki illetéktelenül belép a Szervező adminisztrációs felületére;
4. aki illegális, a Játékszabályzatba ütköző módon megpróbálja manipulálni, megkárosítani a Játék Szervezőit és résztvevőit.

17. Amennyiben a Játékos bármely Játékszabályzatban rögzített feltételt nem teljesíti, a Játékot visszaélésszerűen gyakorolja, illetéktelen előnyre tesz szert, vagy a nyereményét a megadott határidőn belül nem veszi át, úgy a Játékos a Játékból kizárja magát, a Nyertes a nyeremény átvételére nem jogosult. A Szervezőt a Játékos magatartásáért felelősség nem terheli.

18. Figyelemmel arra, hogy a Játék online környezetben kerül lebonyolításra, a Szervező kizárja a felelősségét az esetleges technikai problémákért, függetlenül attól, hogy azok a Játékban résztvevők vagy az Aktív Magyarország informatikai rendszerében merültek fel.

19. A nyereményekre vonatkozó minden adóvonzatot a Szervező viseli. A nyeremény átvételével összefüggésben esetlegesen felmerülő egyéb költségek és kiadások (pl. nyeremény helyszínére történő utazási költség) a Nyertest terhelik. A Szervező a nyeremények tekintetében mennyiségi, minőségi felelősséget nem vállal.

20. A Szervezőt és megbízottaikat nem terheli felelősség a Játék használatával kapcsolatban a felhasználó, vagy harmadik felek által elszenvedett bármely kárért (ideértve egyebek mellett pl. az adatvesztést, bevételkiesést, nyereségkiesést, elmaradt hasznot, kereskedelmi jó hírnév csökkenését vagy elvesztését, harmadik személyek követelését).

21. A Szervező minden tőle elvárhatót megtesz a Játék tisztaságáért, jelen Játékszabályzat szerinti lefolyásáért. Ha a Játék kapcsán visszaélés vagy a Játékszabályzat megszegésének gyanúja, vagy előre nem látott, elháríthatatlan külső ok (vis maior) merül fel, a Szervező nem köteles helytállni azzal a személlyel szemben, aki a Nyertest jogosulatlannak tartja a nyereményre, és nem köteles a Játékot megismételni, a Nyertest kizárni. A Szervező ezen esetekben ugyanakkor fenntartja a jogot, hogy visszatartsa a nyereményt mindaddig, amíg a felek az esetlegesen felmerülő vitás kérdéseket jogerősen és sikeresen le nem zárják.

22. A Szervező fenntartja a jogot a Játék megszakítására, felfüggesztésére. Amennyiben a Szervező felfüggeszti vagy megszakítja a Játékot, erről közleményt küld a Játékos elérhetőségére.

23. A Játékban való részvétel ingyenes. A részvételnek vásárlás, valamint a szerencsejáték szervezéséről szóló 1991. évi XXXIV. törvényben (a továbbiakban: *Szjtv.*) meghatározott egyéb feltétel nem képezi az előfeltételét. A Játékban való részvétel tétfizetéshez, vásárláshoz nem kötött, így a Játék nem minősül az Szjtv. szerinti szerencsejátéknak, ezáltal sem engedélyhez, sem bejelentéshez nem kötött. A Szervező tevékenysége nem tartozik az Szjtv. hatálya alá.

24. A Játékszabályzatra, a Játékra a magyar jogszabályok az irányadók és a Játékban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak.

25. A Szervező a Játékszabályzatot az Aktív Magyarország honlapján teszi közzé. A Szervező fenntartja a jogot, hogy a Játékszabályzatot indokolt esetben egyoldalúan megváltoztassa. A megváltoztatott Játékszabályzatot azonnal közzéteszi az Aktív Magyarország honlapján, a korábbi Játékszabályzattal azonos helyen és módon.

Budapest, 2022. március 9.

*Aktív- és Ökoturisztikai Fejlesztési Központ Nonprofit Kft.*

*Szervező*